แนวโน้ม SET เช้าไซด์เวย์ รับตัวเลข GDP สหรัฐฯดีกว่าคาด
แนวโน้ม “ดัชนี” เช้าแกว่งไซด์เวย์รับประมาณการ GDP สหรัฐฯดีขึ้น-รอถ้อยแถลงปธ.เฟด พร้อมให้แนวต้าน 1,650-1,660 จุด แนวรับ 1,625-1,635 จุด
แนวโน้ม “ดัชนี” เช้าแกว่งไซด์เวย์รับประมาณการ GDP สหรัฐฯดีขึ้น-รอถ้อยแถลงปธ.เฟด ให้แนวต้าน 1,650-1,660 จุด แนวรับ 1,625-1,635 จุด
26 ส.ค. 2565

นายเทิดศักดิ์ ทวีธีระธรรม รองกรรมการผู้อำนวยการสายงานวิจัย บล.เอเซีย พลัส กล่าวว่า ตลาดหุ้นไทยวันนี้คาดว่าแกว่งตัวไซด์เวย์ หลังจากที่ดัชนีปรับขึ้นมาค่อนข้างมาก และเริ่มมีอัพไซด์จำกัดโดยนักลงทุนยังคงรอติดตามการกล่าวของประธานธนาคารกลางสหรัฐฯ (เฟด) ในการประชุมประจำปีที่เมืองแจ็กสัน โฮล ว่าจะมีการส่งสัญญาณออกมาเป็นอย่างไรบ้างในเรื่องของทิศทางการปรับขึ้นอัตราดอกเบี้ย ซึ่งอาจจะทำให้นักลงทุนชะลอการลงทุนไปเพื่อรอดูความชัดเจน
ส่วนตลาดหุ้นอื่นในภูมิเอเชียวันนี้เปิดมาส่วนใหญ่แกว่งตัวขึ้น ขานรับกับตัวเลขประมาณการครั้งที่ 2 ของ GDP ไตรมาส 2/65 ของสหรัฐฯออกมาดีกว่าประมาณการครั้งแรก
อย่างไรก็ตาม ยังมองว่ายังพอมีปัจจัยหนุนจากแรงซื้อของเม็ดเงินต่างชาติเข้ามาหนุนตลาดหุ้นไทยต่อเนื่อง  ทำให้ช่วยผลักดันการปรับตัวขึ้นของดัชนี
พร้อมให้แนวต้าน 1,650- 1,660 จุด แนวรับ 1,625-1,635 จุด